open-index/open-wikipedia-markdown huggingface dataset:
God of War Ragnarök

Το ***God of War Ragnarök*** είναι βιντεοπαιχνίδι δράσης-περιπέτειας που αναπτύχθηκε από την Santa Monica Studio και κυκλοφόρησε από την Sony Interactive Entertainment. Κυκλοφόρησε στις 9 Νοεμβρίου του 2022, για PlayStation 4 και PlayStation 5, ως το ένατο μέρος της σειράς βιντεοπαιχνιδιών ''God of War'' και η συνέχεια του ''God of War'' (2018). 

Το *God of War Ragnarök* έλαβε παγκόσμια αναγνώριση από τους κριτικούς με επαίνους για την ιστορία, τους χαρακτήρες, τα οπτικά εφέ, την μουσική, και τις βελτιώσεις από τον προκάτοχό του. Κέρδισε πολλαπλά βραβεία και υποψηφιότητες, κερδίζοντας το Παιχνίδι της Χρονιάς στα Βραβεία Titanium. Ήταν εμπορική επιτυχία, πουλώντας 5.1 εκατομμύρια αντίτυπα στην πρώτη του εβδομάδα, με 11 εκατομμύρια αντίτυπα να έχουν πουληθεί μέχρι τον Φεβρουάριο του 2023.

## Σύνοψη
Το παιχνίδι τοποθετείται στο τέλος του τριετή Φιμπαλγουίντερ, καθώς οι Κράτος, Ατρέας, και Μίμιρ δέχονται επίθεση από τον Όντιν και τον Θεό του Κεραυνού Θωρ. Μετά τη μονομαχία με τον Θωρ, οι τρεις τους ξεκίνησαν ένα ταξίδι στα εννέα βασίλεια με την ελπίδα να βρουν έναν τρόπο να αποτρέψουν το παγκόσμιο συμβάν, το Ράγκναροκ. Στην πορεία, έρχονται αντιμέτωποι με μια εκδικητική Φρέγια, αλλά τελικά επανορθώνονται. Ανίκανοι να αποτρέψουν το Ράγκναροκ—το οποίο ανακαλύπτεται ότι καταστρέφει μόνο το Άσγκαρντ, το σπίτι των Εσίρ—ο Κράτος, ο Ατρέας και οι σύμμαχοί τους ενώνουν τα βασίλεια σε έναν πόλεμο ενάντια στους θεούς Εσίρ στο βασίλειο τους. Ο Κράτος μάχεται για άλλη μια φορά με τον Θωρ, αλλά ο Θωρ σκοτώνεται από τον Όντιν επειδή αρνήθηκε να σκοτώσει τον Κράτος. Στη συνέχεια, οι Κράτος, Ατρέας, Μίμιρ και Φρέγια εμπλέκουν τον Όντιν σε μάχη και τον νικούν καθώς το Άσγκαρντ καταστρέφεται. Επιστρέφοντας στο σπίτι στο Μίντγκαρντ, ο Ατρέας, ως Λόκι, αποφασίζει ότι πρέπει να πάει και να βρει τυχόν εναπομείναντες γίγαντες και αποχαιρετά έναν εγκάρδιο αντίο, ενώ ο Κράτος μαθαίνει ότι είναι προορισμένος να γίνει ένας σεβαστός θεός. Μαζί με τη Φρέγια και τον Μίμιρ, αρχίζουν να ξαναχτίζουν τα βασίλεια και να αποκαθιστούν την ειρήνη.

## Διανομή (ελληνική μεταγλώττιση)

## Παραπομπές


## Εξωτερικοί σύνδεσμοι

* 
* 

Κατηγορία:Βιντεοπαιχνίδια του 2022
Κατηγορία:Βιντεοπαιχνίδια δράσης περιπέτειας
Κατηγορία:Νικητές Golden Joystick Award
Κατηγορία:God of War (franchise)
Κατηγορία:Βιντεοπαιχνίδια hack and slash
Κατηγορία:Βιντεοπαιχνίδια του PlayStation 4
Κατηγορία:Βιντεοπαιχνίδια του PlayStation 5
Κατηγορία:Βιντεοπαιχνίδια της Sony Interactive Entertainment
Κατηγορία:Συνέχειες βιντεοπαιχνιδιών
Κατηγορία:Βιντεοπαιχνίδια ανεπτυγμένα στις Ηνωμένες Πολιτείες
Κατηγορία:Νικητές Interactive Achievement Award
Κατηγορία:Νικητές BAFTA (βιντεοπαιχνίδια)
God of War (βιντεοπαιχνίδι, 2005)

Το ***God of War*** είναι hack and slash βιντεοπαιχνίδι δράσης-περιπέτειας που αναπτύχθηκε από την Santa Monica Studio και κυκλοφόρησε από την Sony Computer Entertainment. Κυκλοφόρησε στις 22 Μαρτίου του 2005, για την κονσόλα PlayStation 2, ως το πρώτο μέρος της ομότιτλης σειράς βιντεοπαιχνιδιών και το τρίτο χρονολογικά.

Το παιχνίδι ακολουθεί τον δέκα χρόνια στην υπηρεσία των Ολύμπιων θεών, Σπαρτιάτη στρατιώτη Κράτος ο οποίος έχει την εντολή της Αθηνάς να βρει το Κουτί της Πανδώρας, το κατάλληλο όπλο για να νικήσει τον Άρη, τον Θεό του Πολέμου. Μια σειρά αναδρομών του παρελθόντος αποκαλύπτει ότι ο Κράτος ήταν κάποτε υπηρέτης του Άρη, ο οποίος έσωσε τον Σπαρτιάτη και τον στρατό του από μία σίγουρα χαμένη μάχη, αλλά τον ξεγέλασε ώστε να σκοτώσει την οικογένειά του και έτσι ανάγκασε την μεταμόρφωσή του στο "Φάντασμα της Σπάρτης". Ο Κράτος βρίσκει τελικά το κουτί της Πανδώρας και αφού σκοτώνει τον Άρη, ανεβαίνει στον Όλυμπο για να γίνει ο νέος Θεός του Πολέμου.

Το *God of War* πούλησε πάνω από 4.6 εκατομμύρια αντίτυπα παγκοσμίως. Θεωρείται ένα από τα καλύτερα παιχνίδια δράσης-περιπέτειας της πλατφόρμας, και κέρδισε διάφορα βραβεία "Παιχνίδι της Χρονιάς". Έχει επαινεθεί υψηλά από τους κριτικούς για τα γραφικά, τον ήχο, την ιστορία, και τον τρόπο παιχνιδιού και έχει αναφερθεί ως ένα από τα καλύτερα παιχνίδια όλων των εποχών. Η επιτυχία του παιχνιδιού οδήγησε σε στην ανάπτυξη άλλων οχτώ συνεχειών και άλλων σχετικών μέσων. 
## Παραπομπές


## Εξωτερικοί σύνδεσμοι

* 

Κατηγορία:Βιντεοπαιχνίδια του 2005
Κατηγορία:Βιντεοπαιχνίδια δράσης περιπέτειας
Κατηγορία:Νικητές AIAS Game of the Year
Κατηγορία:Βιντεοπαιχνίδια hack and slash
Κατηγορία:God of War (franchise)
Κατηγορία:Βιντεοπαιχνίδια του PlayStation 2
Κατηγορία:Αποκλειστικότητες του PlayStation 2
Κατηγορία:Βιντεοπαιχνίδια της Sony Interactive Entertainment
Κατηγορία:Βιντεοπαιχνίδια ανεπτυγμένα στις Ηνωμένες Πολιτείες
Αργύρωψ

Ο **αργύρωψ** ή *αργύρωπας* (λατινική και επιστημονική ονομασία *Argyrops* από τις ελληνικές λέξεις *αργυρός* και *όψις*) είναι γένος ψαριών της οικογένειας των σπαριδών. Τα είδη του αργύρωπα είναι γνωστά με την ελληνική εμπορική ονομασία **ακανθοτσιπούρες του Ινδο-Ειρηνικού** (Τριψήφιος κωδικός FAO: **KBR**. Υπάρχει και η ακανθοτσιπούρα της Νότιας Αφρικής, που αντιστοιχεί στο σπανιότερο, μονοτυπικό γένος *Argyrozona*.) Το γένος *Argyrops* περιγράφηκε για πρώτη φορά επιστημονικά από τον Άγγλο φυσιοδίφη Γουίλιαμ Τζων Σουαίνσον το 1839.

Οι αργύρωπες ζουν στα παράλια νερά του Ινδικού Ωκεανού και από τον Ειρηνικό Ωκεανό συναντώνται μόνο κοντά στην Αυστραλία.

Σήμερα αναγνωρίζονται γενικώς τα εξής επτά είδη αργύρωπα (αναφέρονται με τα ονόματα των επιστημόνων που τα περιέγραψαν πρώτοι):

* *[[Argyrops bleekeri]]*, Ōshima, 1927
* *Argyrops caeruleops*, Iwatsuki & Heemstra, 2018
* *Argyrops filamentosus* (Valenciennes, 1830)
* *Argyrops flavops*, Iwatsuki & Heemstra, 2018
* *Argyrops megalommatus* (Klunzinger, 1870)
* *Argyrops notialis*, Iwatsuki & Heemstra, 2018
* *[[Argyrops spinifer]]* (Forsskål, 1775)

## Παραπομπές


Αργυρωψ
Φατμά Σουλτάνα (κόρη του Μωάμεθ Δ΄)

Η **Φατμά Εμετουλάχ Σουλτάν** (Οθ. Τούρκικα:امت الله فاطمه سلطان) (Τούρκικα: *Fatma Emetullah Sultan*, 1679 - 17 Δεκεμβρίου 1700) ήταν κόρη του σουλτάνου Μωάμεθ Δ΄ και αδελφή των σουλτάνων Μουσταφά Β΄ και Αχμέτ Γ΄ της Οθωμανικής Αυτοκρατορίας.

## Βιογραφία
Γεννήθηκε το 1679 στο Παλάτι Εντιρνέ, και ήταν κόρη του σουλτάνου Μωάμεθ Δ΄ και της πρώτης και νόμιμης συζύγου του, της ελληνικής καταγωγής Εμετουλάχ Ραμπιά Γκιουλνούς Σουλτάν. Το δεύτερο ονομά της, το έλαβε προς τιμήν της μητέρας της.

Ο αδελφός της, Μουσταφά Β΄, την παντρεύτηκε με τον Τιρνακτσί Τσερκές Ιμπραήμ Πασά τον Σεπτέμβριο του 1695, στον οποίο έδωσε αρχικά τον βαθμό του βουλευτή της Σιλίστρα, ενώ εκτελέστηκε τον Σεπτέμβριο του 1697. Μαζί απέκτησαν μια κόρη. Στη συνέχεια παντρεύτηκε τον Τοπάλ Γιουσούφ Πασά το 1697 και μαζί απέκτησαν μια κόρη.

Η Φατμά Σουλτάν πέθανε στις 17 Δεκεμβρίου 1700, ή από πανώλη ή από φυματίωση ή σύμφωνα με άλλες πηγές, επιπλοκές μετά τον τοκετό. Κατά τη διάρκεια της κηδείας συνοδευόταν από πομπή πολιτικών μαζί με τον σύζυγό της. Τάφηκε στο Μαυσωλείο Τουρχάν Σουλτάν, δίπλα στον πατέρα της.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Πριγκίπισσες της Οθωμανικής Αυτοκρατορίας
Γκαζιπούρ

Το **Γκαζιπούρ** (βεγγ. গাজীপুর, αγγλ. *Gazipur*) είναι μεγάλη πόλη του κεντρικού Μπανγκλαντές, πολύ κοντά στην πρωτεύουσα Ντάκα (απόσταση 25 χιλιόμετρα), με την οποία είναι σχεδόν ενωμένο πλέον οικιστικά. Υπάγεται ωστόσο σε ξεχωριστή, ομώνυμη επαρχία (Επαρχία Γκαζιπούρ). Ο πληθυσμός του Γκαζιπούρ είχε εκρηκτική αύξηση τις τελευταίες δεκαετίες, από 222.801 κατοίκους το 2001 σε 913.061 το 2011 και σε 2.674.697 κατοίκους σε εκτίμηση του 2022, αριθμός που την κατατάσσει ως τρίτη μεγαλύτερη πόλη του Μπανγκλαντές, μετά την Ντάκα και την Τσιταγκόνγκ. (Ολόκληρη η Επαρχία Γκαζιπούρ σύμφωνα με την ίδια εκτίμηση είχε 5.263.474 κατοίκους.) Η βασική αιτία είναι ότι έχει αναδειχθεί σε μεγάλη βιομηχανική πόλη, στο κέντρο δραστηριότητας της μπανγκλαντεσιανής υφαντουργίας και βιομηχανίας ενδυμάτων. Τα τρία τέταρτα όλων των βιομηχανιών ενδυμάτων της χώρας βρίσκονται στην πόλη. Από το 2013 είναι μία από τις ένδεκα πόλεις του Μπανγκλαντές που αυτοδιοικούνται στο υψηλότερο επίπεδο (*city corporation*), με τη συνένωση των πρώην Δήμων Γκαζιπούρ και Τόνγκι, καθώς και αγροτικών περιοχών (κοινότητες *Bashan, Gachha, Kashimpur, Kayaltia, Konabari* και *Pubail*). Η νέα αυτή διοικητική οντότητα έχει έκταση 329,53 τετραγωνικά χιλιόμετρα, με μεσοσταθμικό υψόμετρο 34 μέτρα πάνω από την επιφάνεια της θάλασσας και σε γεωγραφικές συντεταγμένες πλάτος 23° 59′ Βόρειο και μήκος 90° 22′ 30′′ Ανατολικό.

Στην απογραφή του 2011 το 96,13% του πληθυσμού του Γκαζιπούρ δήλωσε ως θρησκεία του το Ισλάμ, το 3,52% τον Ινδουισμό και μόλις το 0,35% οποιαδήποτε άλλη θρησκεία ή άθρησκοι. Στο έδαφος του σημερινού *city corporation* απογράφηκαν το 2011 398.164 νοικοκυριά, ποσοστό αναλφαβητισμού 32,61% και αναλογία 858 γυναικών ανά χίλιους άνδρες, η οποία το 2022 βελτιώθηκε σε 889 γυναίκες ανά χίλιους άνδρες.

Το city corporation του Γκαζιπούρ υποδιαιρείται σήμερα σε 57 δημοτικά διαμερίσματα και 31 συνοικίες (*mahallas*, «μαχαλάδες»).

Τα επίπεδα της ατμοσφαιρικής ρυπάνσεως στο Γκαζιπούρ είναι πολύ υψηλά. Το 2020 ο μέσος ετήσιος όρος μικροσωματιδίων PM2,5 στον αέρα του Γκαζιπούρ ήταν 94,6&nbsp;µg/m³, σχεδόν 19 φορές το όριο κατά την οδηγία του Π.Ο.Υ. για τα PM2,5 (τα 5&nbsp;µg/m³ από τον Σεπτέμβριο του 2021). Αυτά τα επίπεδα εκτιμάται ότι μειώνουν το προσδόκιμο ζωής του μέσου κατοίκου του Γκαζιπούρ κατά 8,8 έτη.

## Δείτε επίσης
* Κατάλογος πόλεων του Μπανγκλαντές

## Παραπομπές


Γκαζιπουρ
Πανεπιστήμιο του Σπλιτ

Το **Πανεπιστήμιο του Σπλιτ** (κροατ. *Sveučilište u Splitu*, λατ. *Universitas Studiorum Spalatensis*) είναι δημόσιο πανεπιστήμιο στην πόλη Σπλιτ της Κροατίας. Ιδρύθηκε το 1974 και είναι οργανωμένο σε 12 Σχολές, μία Ακαδημία και 124 τμήματα/προγράμματα σπουδών. Από την ίδρυσή του μέχρι το 2009 είχαν αποφοιτήσει συνολικά από το Πανεπιστήμιο του Σπλιτ 40 χιλιάδες, ενώ είχαν απονεμηθεί συνολικά 337 διδακτορικά.

## Ιστορία
Το Πανεπιστήμιο του Σπλιτ ιδρύθηκε επισήμως τη 15η Ιουνίου 1974, από τη συγχώνευση ανεξάρτητων μικρών μονάδων που προϋπήρχαν. Στις αρχές της δεκαετίας του 2010 ξεκίνησε η κατασκευή μιας νέας πανεπιστημιόπολης, με προγραμματισμό να τελειώσει το 2014, αλλά η οικονομική κρίση επιβράδυνε τα έργα μέχρι και σήμερα. Η νέα πανεπιστημιόπολη θα στέγαζε όλες τις σχολές και θα περιελάμβανε μια μεγάλη φοιτητική λέσχη με αίθουσα και γήπεδα αθλητισμού, καθώς και μία ενιαία πανεπιστημιακή βιβλιοθήκη.

Από το 1999 τα προγράμματα σπουδών ακολουθούν το πρότυπο της ευρωπαϊκής Συμφωνίας της Μπολόνια.

## Οργάνωση
μικρογραφία|295px|Η Βιβλιοθήκη του Πανεπιστημίου του Σπλιτ
Οι Σχολές του Πανεπιστημίου του Σπλιτ είναι οι εξής:

* Σχολή Πολιτικών μηχανικών, Αρχιτεκτονικής και Γεωδαισίας (*Fakultet građevinarstva, arhitekture i geodezije*, FGAG, πρώην *Građevinsko-arhitektonski fakultet*, GAF)
* Σχολή Θετικών Επιστημών (*Prirodoslovno-matematički fakultet*, PMF)
* Σχολή Οικονομικών (*Ekonomski fakultet*, EF)
* Νομική Σχολή (*Pravni fakultet*)
* Σχολή Ρωμαιοκαθολικής Θεολογίας (*Katolički bogoslovni fakultet*)
* Σχολή Τεχνολογικής Χημείας (*Kemijsko-tehnološki fakultet*, KTF)
* Ιατρική Σχολή (*Medicinski fakultet*, MEF)
* Σχολή of Κινησιολογίας (*Kineziološki fakultet*, KIF)
* Σχολή Ναυτικών σπουδών (*Pomorski fakultet*, PF)
* Σχολή Ηλεκτρολόγων μηχανικών, Μηχανολόγων μηχανικών και Ναυπηγών (*Fakultet elektrotehnike, strojarstva i brodogradnje*, FESB, με 6 τμήματα, ιδρυθείσα προ του Πανεπιστημίου, το 1960)
* Φιλοσοφική Σχολή (*Filozofski fakultet*, FF)
* Ακαδημία Καλών Τεχνών (*Umjetnička akademija*)
* Ενωμένο Τμήμα Επαγγελματικών Σπουδών (*Sveučilišni odjel za stručne studije*, επέχει θέση Σχολής)

Το πρόγραμμα Φαρμακευτικής γίνεται από κοινού από την Ιατρική Σχολή και τη Σχολή Τεχνολογικής Χημείας.

## Δείτε επίσης
* Σπλιτ

## Παραπομπές


## Εξωτερικοί σύνδεσμοι
* Επίσημος ιστότοπος (στην αγγλική)
* Επίσημος ιστότοπος (στην κροατική)

Σπλιτ
Fordson Thames ET

Τα **Fordson Thames ET6 και ET7** ήταν μια γκάμα φορτηγών που παρουσιάστηκαν από τη Ford της Βρετανίας το 1949 και αντικατέστησαν το Fordson 7V, ενώ επίσης ήταν το πρώτο μεταπολεμικό φορτηγό Ford στην Ευρώπη.

## Ιστορία

Εκτός από την Κοινοπολιτεία των Εθνών, προσφερόταν και στην ηπειρωτική Ευρώπη, αλλά όχι στη Γερμανία. Η σειρά μοντέλων δεν ήταν διαθέσιμη μόνο ως φορτηγό και σασί, αλλά και ως βαν και λεωφορείο. Ήταν αρχικά διαθέσιμο ως ET6 με τη γνωστή μηχανή Ford flathead V8 3,6 λίτρων 85 ίππων, που χρησιμοποιήθηκε επίσης στο Ford Pilot και ως ET7 με πιο οικονομικό εξακύλινδρο κινητήρα ντίζελ Perkins 4,7 λίτρων με 50 ίππους. Η "μουρωτή" (με μούρη) καμπίνα με το ρύγχος του καπό και το χωρισμένο παρμπρίζ είχε περισσότερο χώρο από τον προκάτοχό του φορτηγού. Παράχθηκε από την εταιρεία κατασκευής αμαξωμάτων **Briggs Motor Bodies** και επίσης προμηθεύτηκε σχεδόν στην ίδια μορφή για τα ανταγωνιστικά Dodge 100 και Leyland Comet.  Το σασί είχε "ημιελλειπτικά φύλλα" ελατηρίων και πλέον υδραυλικά λειτουργικά φρένα με ενισχυτές φρένων κενού. Τα ωφέλιμα φορτία έως και οκτώ τόνων και η προαιρετική τετρακίνηση ήταν πλέον επίσης δυνατά.

Κατασκευάστηκε επίσης μια παραλλαγή τετρακίνησης (ETF6) 3 τόνων, χρησιμοποιώντας τον καναδικό κινητήρα V8 με κάθετη βαλβίδα και μια καμπίνα ελέγχου προς τα εμπρός ("χωρίς μούρη") από τη **British Light Steel Pressings**. Μια έκδοση αυτού του οχήματος επίσης παράχθηκε από την ανταγωνιστική Βρετανική εταιρία Commer, υπό μιας μικρής περιόδου συμφωνίας της Ford και της Commer για την παραγωγή τέτοιο τύπου φορτηγών.

Λόγω της υψηλής κατανάλωσης καυσίμου του ξεπερασμένου κινητήρα V8, η Ford έφερε στην αγορά το πρόσφατα αναπτυγμένο "Cost Cutter" για τις εκδόσεις ωφέλιμου φορτίου έως και τρεις τόνους, έναν τετρακύλινδρο κινητήρα 3,6 λίτρων με βαλβίδες κεφαλής. Αυτός ο κινητήρας αποτέλεσε επίσης τη βάση για τον πρώτο αυτοαναπτυγμένο κινητήρα ντίζελ της Ford με κυβισμό 3,61 λίτρων και 70 ίππους ισχύς. Αυτό προσφερόταν από το 1954 ως 4D ή 6D. Το 1957 η παραγωγή τελείωσε στο Ντάγκενχαμ και τη διαδέχθηκε το Ford Thames Trader. Η Ισπανική Ebro κατασκεύασε τα μοντέλα Fordson-Thames ET με άδεια από το 1956 έως το 1963 ως **σειρά Ebro B**.

## Παραπομπές


## Εξωτερικοί σύνδεσμοι
* Fordson Thames ET6 και ET7
* Εγγραφές στο Historic Commercial Vehicle Forum Australia στο Fordson Thames ET
* Fordson Thames ET στο Simon Cars

Κατηγορία:Μοντέλα Ford
Κατηγορία:Βρετανικά αυτοκίνητα
Κατηγορία:Αμερικανικά αυτοκίνητα
Κατηγορία:Επαγγελματικά αυτοκίνητα
Κατηγορία:Φορτηγό
Κατηγορία:Φορτηγό βαν
Fordson 7V

Το **Fordson Thames 7V** ή **Fordson 7V** που προσφέρθηκε από τη Ford της Βρετανίας, το όνομα ανάλογο με το δίκτυο αντιπροσωπειών, παρουσιάστηκε για πρώτη φορά το 1937 ως ο διάδοχος του Ford Model BB και μερικών άλλων Αμερικάνικων εισαγώμενων φορτηγών στην Βρετανία. Το φορτηγό, το οποίο είχε την καμπίνα του πάνω από τον κινητήρα, ήταν πολύ μοντέρνο εκείνη την εποχή και ήταν διαθέσιμο με ωφέλιμο φορτίο έως και 5 τόνους, επιτρέποντας μεγαλύτερη ευελιξία στις αστικές περιοχές. Δύο διαφορετικά μεταξόνια ήταν διαθέσιμα και το πλαίσιο παρείχε τη βάση για διάφορα αμαξώματα. Έτσι π.χ. το Fordson Thames 7V, την εποχή του Β' Παγκοσμίου Πολέμου ήταν το πιο κοινό πυροσβεστικό όχημα. Η σειρά μοντέλων τροφοδοτείτο από τον γνωστό V8 Ford Flathead κινητήρα πλευρικής βαλβίδας με ισχύ 85 ίππων. Οι πίσω τροχοί κινούνταν με χειροκίνητο κιβώτιο τριών ταχυτήτων (προαιρετικά τεσσάρων ταχυτήτων) και άξονα καρντάν. Εξαιρετικό για την εποχή ήταν το μονοκόμματο παρμπρίζ, το οποίο μπορούσε να ανοίξει για αερισμό, και η ηλιοροφή πάνω από το κάθισμα του συνοδηγού.

Τα πρώιμα 7V που κατασκευάστηκαν το 1937 και το 1938 είχαν στρογγυλεμένη μάσκα, ενώ τα 7V που κατασκευάστηκαν από το 1939 και μετά είχαν επίπεδο πάτο και, όπως και οι προβολείς, ήταν μικρότεροι. Τα μέτρα αυτά ήταν αποτέλεσμα της έναρξης του πολέμου και της σχετικής σπανιότητας πρώτων υλών. Η παραγωγή των 7V για ατομική χρήση, συνεχίστηκε καθ' όλη τη διάρκεια του πολέμου. Παρήχθη επίσης μια θωρακισμένη έκδοση για στρατιωτική χρήση.

Πολυάριθμες βελτιώσεις εισήχθησαν αμέσως μετά το τέλος του πολέμου, με τις πιο αξιοσημείωτες να είναι ένα νέο σύστημα φρένων και η πρόσθεση μιας έκδοσης νταλίκας. Ένας εξακύλινδρος πετρελαιοκινητήρας 4,7 λίτρων Perkins Engines με ισχύ 45 ίππων ήταν διαθέσιμος προαιρετικά από το 1948. Η σειρά μοντέλων κατασκευαζόταν στο Ντάγκενχαμ μέχρι τα μέσα του 1949 και αντικαταστάθηκε από το Fordson Thames ET. Η Ebro στην Ισπανία κατασκεύασε το μοντέλο με άδεια παραγωγής, ως Ebro 7V.

## Παραπομπές


## διαδικτυακοί σύνδεσμοι

* Fordson Thames 7V
* Εικόνες Fordson Thames 7V 
* περιγραφή και εικόνες
* περιγραφή και εικόνες 

Κατηγορία:Μοντέλα Ford
Κατηγορία:Βρετανικά αυτοκίνητα
Κατηγορία:Αμερικανικά αυτοκίνητα
Κατηγορία:Επαγγελματικά αυτοκίνητα
Κατηγορία:Φορτηγό βαν
Χρυσή Μπάλα του 1971

[δεξιά|μικρογραφία|250x250εσ|Ο νικητής της [Χρυσή Μπάλα ΦΙΦΑ|Χρυσής Μπάλας του 1971 Γιόχαν Κρόιφ δέχεται την Χρυσή Μπάλα]]
Η **Χρυσή Μπάλα του 1971**, δόθηκε στον καλύτερο ποδοσφαιριστή της Ευρώπης ο οποίος ψηφίσθηκε από μια ομάδα αθλητικών δημοσιογράφων από χώρες μέλη της UEFA, Γιόχαν Κρόιφ στις 28 Δεκεμβρίου 1971. 

Ο Κρόιφ ήταν ο πρώτος Ολλανδός και επίσης ο πρώτος παίκτης του Άγιαξ που κέρδισε το βραβείο. 

## Κατάταξη

## Σημειώσεις


## Βιβλιογραφικές αναφορές


## Εξωτερικοί σύνδεσμοι

* ''France Football'' Official Ballon d'Or page
1971
Κατηγορία:1971-72 στο ευρωπαϊκό ποδόσφαιρο
Θόδωρος Σούμας

Ο **Θόδωρος Σούμας** είναι συγγραφέας, κριτικός κινηματογράφου και αρθρογράφος. Υπήρξε σκηνοθέτης κινηματογράφου. Έχει δημοσιεύσει τη συλλογή διηγημάτων Η Κλαίρη και η θάλασσα, εκδ. Απόπειρα, τη νουβέλα Το ημερολόγιο ενός αδέξιου εραστή, εκδ. Βακχικόν και το αφήγημα-μαρτυρία Ο Βασίλης -ψευδώνυμο Γιάννης- στην αριστερά (1971-2008). Στις εκδ. Αιγόκερως δημοσίευσε 6 βιβλία για τον κινηματογράφο: Κινηματογράφος & σεξουαλικότητα/ερωτισμός, Έρωτας,ψυχολογία και αισθητική στο χολλυγουντιανό σινεμά, 12 Ευρωπαίοι σκηνοθέτες, Κινηματογράφος και έρωτας,  Εθνικές κινηματογραφίες, στιλ και σκηνοθέτες, και Κινηματογραφικοί Δημιουργοί [1].  Έχει γυρίσει το ένα μέρος της μεγάλου μήκους ταινίας-δίπτυχο Περί έρωτος, και δύο μικρού μήκους, Ταυτότητες και ρόλοι και Ο διαγραμμένος [2}.  

## Παραπομπές


1.https://biblionet.gr/%CF%80%CF%81%CE%BF%CF%83%CF%89%CF%80%CE%BF/?personid=27551

2. https://www.imdb.com/name/nm1008170/?ref_=nv_sr_srsg_0_tt_0_nm_6_q_Thodoros%2520Soumas

Κατηγορία:Έλληνες συγγραφείς του 21ου αιώνα
Κατηγορία:Έλληνες σκηνοθέτες
Μπελισιρμά (Γκέλβερι)

Το **Μπελισιρμά** (τουρκικά: *Belisırma*) είναι χωριό στο Διαμέρισμα του Γκέλβερι, στην Επαρχία Ακσαράι, στην Τουρκία. Αποτελεί τμήμα της ιστορικής περιοχής της Καππαδοκίας. Πρόκειται για δημοφιλή προορισμό για τους λάτρεις της πεζοπορίας, καθώς και της βυζαντινής προελεύσεως τρωγλοδυτικής αρχιτεκτονικής.

## Γεωγραφία
Ευρισκόμενο στο μέσον της κοιλάδας του Ιχλαρά, το Μπελισιρμά βρίσκεται επί απόκρυμνης τοποθεσίας η οποία επιβλέπει τα νερά του ποταμού Μελεντίζ.

## Αξιοθέατα
Η κοιλάδα του Ιχλαρά φιλοξενεί αριθμό τρωγλοδυτικών εκκλησιών, αρκετές εκ των οποίων βρίσκονται σε κοντινή απόσταση του Μπελισιρμά.
* Εκκλησία Αγίου Γεωργίου (τουρκικά: *Kırkdamaltı kilisesi*)
* Εκκλησία του Σιτοβολώνα του Μπαχαττίν (τουρκικά: *Bahattın Samanlığı kilisesi*)
* Εκκλησία των Στηλών (τουρκικά: *Direkli kilise*)
* Εκκλησία του Γεναιόδωρου Αγά (τουρκικά: *Açikel Aga kilisesi*)
* Εκκλησία των Κηλίδων (τουρκικά: *Ala kilise*)

## Τουρισμός
μικρογραφία|αριστερά|Άποψη εστιατορίων επί των όχθων του ποταμού Μελεντίζ.
Αριθμός εστιατορίων βρίσκονται κατά μήκος των όχθων του ποταμού Μελεντίζ, υποδεχόμενα τους τουρίστες.

## Δείτε επίσης
* Βυζαντινή αρχιτεκτονική

## Παραπομπές


## Πηγές

*  
*  
*  
*  
*  
*   
*  
*  
*  
*  

Κατηγορία:Χωριά της Τουρκίας
Κατηγορία:Καππαδοκία
Κατηγορία:Τρωγλοδυτική αρχιτεκτονική
Χρυσή Μπάλα του 1972

[μικρογραφία| Ο νικητής της [Χρυσή Μπάλα|Χρυσής Μπάλας του 1972 Φραντς Μπεκενμπάουερ .]]
Η **Χρυσή Μπάλα του 1972**, δόθηκε στον καλύτερο ποδοσφαιριστή της Ευρώπης όπως κρίθηκε από μια ομάδα αθλητικών δημοσιογράφων από χώρες μέλη της UEFA,δηλαδή στον Δυτικογερμανό αμυντικό Φραντς Μπεκενμπάουερ στις 26 Δεκεμβρίου 1972  Συμμετείχαν 25 ψηφοφόροι, από τις εξής χώρες:Αυστρία, Βέλγιο, Βουλγαρία, Τσεχοσλοβακία, Δανία, Ανατολική Γερμανία, Αγγλία, Φινλανδία, Γαλλία, Ελλάδα, Ουγγαρία, Ιταλία, Λουξεμβούργο, Ολλανδία, Πολωνία, Πορτογαλία, Δημοκρατία της Ιρλανδίας, Ρουμανία, Σοβιετική Ένωση, Ισπανία, Σουηδία, Ελβετία, Τουρκία, Δυτική Γερμανία και Γιουγκοσλαβία.  Ο Μπεκενμπάουερ έγινε ο δεύτερος παίκτης της Δυτικής Γερμανίας και της  Μπάγερν Μονάχου που κερδίζει το τρόπαιο μετά τον Γκερντ Μύλερ (1970). 

## Κατάταξη

## Βιβλιογραφικές αναφορές

## Εξωτερικοί σύνδεσμοι

* Επίσημη σελίδα της Χρυσής Μπάλας ''του France Football''
1972
Χρυσή Μπάλα του 1973

[thumb|Για δεύτερη συνεχή χρονιά νικητής ήταν ο [Γιόχαν Κρόιφ.]]

Η **Χρυσή Μπάλα του 1973**, δόθηκε στον καλύτερο ποδοσφαιριστή της Ευρώπης όπως κρίθηκε από μία επιτροπή αθλητικών δημοσιογράφων από χώρες μέλη της UEFA, τον Ολλανδό επιθετικό Γιόχαν Κρόιφ, για δεύτερη φορά.

## Κατάταξη

Πηγή: France Football

## Εξωτερικοί σύνδεσμοι

* Επίσημη σελίδα της Χρυσής Μπάλας ''του France Football''
1973
Κατηγορία:1973-74 στο Ευρωπαϊκό ποδόσφαιρ
Ζοζεφίν Τσάπλιν

Η **Ζοζεφίν Τζάπλιν** (*Josephine Hannah Chaplin* ; 28 Μαρτίου 1949 - 13 Ιουλίου 2023) ήταν Αμερικανίδα ηθοποιός και κόρη του κινηματογραφιστή Τσάρλι Τσάπλιν και της τέταρτης συζύγου του, Ούνα Ονίλ (Oona O'Neill). Είχε πρωταγωνιστικό ρόλο στην ταινία *The Canterbury Tales* (1972) του Πιερ Πάολο Παζολίνι, στον ρόλο της Μέι.

## Προσωπική ζωή
Η Τσάπλιν είχε έναν γιο, τον Ζυλιέν Ρονέ, από τον Γάλλο ηθοποιό Μωρίς Ρονέ, με τον οποίο υπήρξε ζευγάρι μέχρι τον θάνατό του το 1983.

Ήταν παντρεμένη με τον Έλληνα έμπορο γούνας Νικόλα Σιστοβάρη. Το ζευγάρι απέκτησε έναν γιο, τον Τσάρλι.

Το 1989 παντρεύτηκε τον Γάλλο αρχαιολόγο Ζαν-Κλωντ Γκαρντέν, με τον οποίο απέκτησε έναν γιο, τον Άρθουρ. Παρέμειναν παντρεμένοι μέχρι τον θάνατο του Γκαρντέν το 2013.

Η Τσάπλιν πέθανε στο Παρίσι στις 13 Ιουλίου 2023, σε ηλικία 74 ετών.

## Φιλμογραφία
* *[[Limelight (1952 film)|Limelight]]* (1952) as the Child in opening scene (uncredited)
* *[[A Countess from Hong Kong]]* (1967)
* *[[The Canterbury Tales (film)|Canterbury Tales]]* (1972)
* *[[Escape to the Sun]]* (1972)
* *L'Odeur des fauves* (1972)
* *Les Quatre Charlots mousquetaires* (1974)
* *[[À nous quatre, Cardinal!]]* (1974)
* *[[Nuits Rouges]]* (1974)
* *[[Docteur Françoise Gailland]]* (1976)
* *[[The Peaks of Zelengora]]* (1976)
* *[[Jack the Ripper (1976 film)|Jack the Ripper]]* (1976)
* *À l'ombre d'un été* (1976)
* *[[The Bay Boy]]* (1984)
* *[[Chicken with Vinegar|Poulet au vinaigre]]* (1985).
* *Coïncidences* (1986)
* *Downtown Heat* (1994)

## Τηλεόραση
* **' (1975)
* ''Les années d'illusion'' (1977)
* **' (1979)
* **' (1981)
* ''Donatien-François, marquis de Sade'' (1985)
* ''Symphonie'' (1986)
* **' (1987)
* *Hemingway* (1988)
* *Le masque* (1989)

## Παραπομπές


## Εξωτερικοί σύνδεσμοι
* 
* 

Κατηγορία:Αμερικανίδες ηθοποιοί
Γιάννης Μωυσιάδης

Ο **Γιάννης Μωυσιάδης** (Θεσσαλονίκη, 1942) είναι Έλληνας πολιτικός μηχανικός και πολιτικός. Έχει διατελέσει αντιπεριφερειάρχης Σερρών την περίοδο 2011-19 και δήμαρχος Σερρών την περίοδο 2003-06, καθώς και αντιπεριφερειάρχης Υποδομών και Χωρικού Σχεδιασμού και στην συνέχεια Χωρικού Σχεδιασμού στην περιφέρεια Κεντρικής Μακεδονίας.

## Παραπομπές


Κατηγορία:Έλληνες πολιτικοί μηχανικοί
Κατηγορία:Αντιπεριφερειάρχες Σερρών
Κατηγορία:Δήμαρχοι Σερρών
Κατηγορία:Θεματικοί αντιπεριφερειάρχες Κεντρικής Μακεδονίας
Κατηγορία:Δημοτικοί Σύμβουλοι Σερρών
Λίμνη Τσολίλα

Η **Λίμνη Τσολίλα** () είναι λίμνη στην επαρχία Τσουμπούτ της Αργεντινής. Η λίμνη Τσολίλα βρίσκεται ψηλότερα από πολλές μεγάλες λίμνες στο σύστημα του ποταμού Φουταλεουφού της Αργεντινής που μέσω της λίμνης Γιέλτσο και του ποταμού Γιέλτσο εκβάλλει στον Ειρηνικό Ωκεανό στη Χιλή. Η λίμνη έχει παγετώδη προέλευση και καταλαμβάνει μια στενή κοιλάδα από ανατολικά προς δυτικά μεταξύ παγωμένων κορυφών των Άνδεων.

## Περιγραφή
Ο ποταμός Τίγρε πηγάζει σε παγετώνες σε υψόμετρο περίπου 1.500 μ. κατά μήκος των συνόρων με τη Χιλή. Από την πηγή του, ρέει προς τα ανατολικά για περίπου 30 χλμ. για να εισέλθει στο άνω άκρο της λίμνης Τσολίλα. Η έξοδος στο κάτω άκρο της λίμνης είναι ο ποταμός Καριλεουφού (ποταμός των πράσινων νερών στη γλώσσα Μαπούτσε). Το ψηλότερο βουνό στην επαρχία Τσουμπούτ είναι το Τρες Πίκος, στα 2.515 μ., περίπου 10 χλμ. δυτικά βορειοδυτικά της λίμνης Τσολίλα. Ο ποταμός Καριλεουφού δεν πρέπει να συγχέεται με τον ποταμό Καρενλεουφού ή Παλένα. Και τα δύο ονόματα προέρχονται από την ίδια λέξη Μαπούτσε. Παρόλο που η λίμνη δεν βρίσκεται σε εθνικό πάρκο, η όχθη της λίμνης βρίσκεται ως επί το πλείστον σε κατάσταση φυσικής προστασίας. Η κτηνοτροφία, ο τουρισμός και η ερασιτεχνική αλιεία είναι οι κύριες ασχολίες της αραιοκατοικημένης περιοχής.

Αφού εγκαταλείψει τη λίμνη Τσολίλα, ο ποταμός Καριλεουφού ενώνεται με την εκροή από τη λίμνη Μοσκίτο (λίμνη Πελιεγρίνι) και τη λίμνη Λεσάνα και στη συνέχεια εκβάλλει στο άνω άκρο της Λίμνης Ριβαδάβια, περίπου 20 χλμ. στον ρου του ποταμού και 10 χλμ. νότια της λίμνης Τσολίλα σε ευθεία απόσταση.

## Αναψυχή
Η αθλητική αλιεία είναι δημοφιλής στη λίμνη και στα ποτάμια. Οι πέστροφες, που δεν είναι ενδημικές στη Νότια Αμερική, αποτελούν την κύρια ατραξιόν, συμπεριλαμβανομένης της πέστροφας του ρυακιού, της πέστροφας του καφέ, της ιριδίζουσας πέστροφας και του σολομού του Ατλαντικού. Τα γηγενή είδη ψαριών περιλαμβάνουν την "trucha criolla" (Percichthys trucha) και την "puyen" (Galaxias). Η κωπηλασία είναι δημοφιλής στη λίμνη και το ράφτινγκ, το καγιάκ και το κανό είναι δημοφιλή στον ποταμό Καριλεουφού κάτω από τη λίμνη.

## Παραπομπές


Κατηγορία:Λίμνες της Αργεντινής
Μπεν Μέντελσον

Ο **Πολ Μπέντζαμιν Μέντελσον** (**Paul Benjamin Mendelsohn**, γεννημένος στις 3 Απριλίου του 1969) είναι Αυστραλός ηθοποιός. Είναι γνωστός για τους ρόλους του στις ταινίες *[[Ο Σκοτεινός Ιππότης: Η Επιστροφή]]* (2012), *[[Rogue One: A Star Wars Story]]* (2016), *[[Η πιο σκοτεινή ώρα]]* (2017), και *Ready Player One* (2018). Υποδύθηκε τον Τάλος στο Κινηματογραφικό Σύμπαν της Marvel, συγκεκριμένα στις ταινίες ''Captain Marvel'' (2019) και *[[Spider-Man: Μακριά Από τον Τόπο του]]* (2019) και στην τηλεοπτική σειρά ''Μυστική Εισβολή'' (2023).

## Παραπομπές


## Εξωτερικοί σύνδεσμοι
* 
* 

Κατηγορία:Αυστραλοί βρετανικής καταγωγής
Κατηγορία:Ελληνοαυστραλοί
Κατηγορία:Αυστραλοί ηθοποιοί
Κίνγκσλεϊ Μπεν-Αντίρ

Ο **Κίνγκσλεϊ Μπεν-Αντίρ** (**Kingsley Ben-Adir**, γεννημένος στις 28 Φεβρουαρίου του 1986) είναι Άγγλος ηθοποιός. Είναι γνωστός για τους ρόλους του στον πέμπτο και τον έκτο κύκλο της τηλεοπτικής σειράς του BBC One ''Peaky Blinders'' και στην τηλεοπτική σειρά του Κινηματογραφικού Σύμπαντος της Marvel ''Μυστική Εισβολή''.

## Παραπομπές


## Εξωτερικοί σύνδεσμοι
*  

Κατηγορία:Άγγλοι ηθοποιοί θεάτρου
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Κατηγορία:Άγγλοι ηθοποιοί φωνής
Κατηγορία:Βρετανοί Εβραίοι
Μυστική Εισβολή

Το **"Μυστική Εισβολή"** (πρωτότυπος αγγλικός τίτλος: Secret Invasion) είναι ιστορία κόμικς crossover σε σενάριο Μπράιαν Μάικλ Μπέντις και εικονογραφία από τον Λέινιλ Φράνσις Γιου που εκδόθηκε από την Marvel Comics από τον Απρίλιο μέχρι τον Δεκέμβριο του 2008. Μια ομότιτλη τηλεοπτική μίνι σειρά, ελαφρώς βασισμένη στην ιστορία κυκλοφόρησε από τον Ιούνιο μέχρι τον Ιούλιο του 2023 στο Disney+ σε παραγωγή από την Marvel Studios ως μέρος του Κινηματογραφικού Σύμπαντος της Marvel (MCU).

## Παραπομπές


## Εξωτερικοί σύνδεσμοι

* ''Μυστική Εισβολή'' στο Comic Book DB

Κατηγορία:Κόμικς υπερηρώων
Κατηγορία:Green Goblin
Κατηγορία:Πολεμικά κόμικς
Κατηγορία:Κόμικς που έγιναν τηλεοπτικές σειρές
Κατηγορία:Marvel Comics
Μπάνγκορ (Μέιν)

Το **Μπάνγκορ** (αγγλικά: **Bangor, Maine**) είναι πόλη και η έδρα της κομητείας Πενόμπσκοτ στο Μέιν των Ηνωμένων Πολιτειών. Έχει πληθυσμό 31.753 κατοίκους, καθιστώντας την τον τρίτο μεγαλύτερο οικισμό της πολιτείας, πίσω από το Πόρτλαντ (68.408) και το Λούιστον (37.121). Το Μπάνγκορ είναι γνωστό ως η «Βασίλισσα Πόλη».

Έχει υγρό ηπειρωτικό κλίμα, με κρύους, χιονισμένους χειμώνες και ζεστά καλοκαίρια.

## Παραπομπές


Κατηγορία:Πόλεις του Μέιν
Κατηγορία:Έδρες κομητειών του Μέιν
Κοινότητα Καστελλιανών

Η **Κοινότητα Καστελλιανών** είναι κοινότητα του Δήμου Μινώα Πεδιάδας στην Περιφερειακή Ενότητα Ηρακλείου της Κρήτης, η οποία το 1940 προήλθε από τη διόρθωση του ονόματος της κοινότητας Κάτω Καστελλιανών. Εκτός από την έδρα της (τα Κάτω Καστελλιανά) περιλαμβάνει και τους οικισμούς Άνω Καστελλιανά, Τσούτσουρος, Φαβριανά και Φίλιπποι. Η απογραφή του 2011 αναφέρει:

* Άνω Καστελλιανά, τα (153)
* Κάτω Καστελλιανά, τα (220)
* Τσούτσουρος, ο (93)
* Φαβριανά, τα (48)
* Φίλιπποι, οι (44)

Συνολικά έχει 558 κατοίκους και εκπροσωπείται από τριμελές συμβούλιο με επικεφαλής τον πρόεδρο κ. Εμμανουήλ Πευκιανάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:

## Παραπομπές


Κατηγορία:Δήμος Μινώα Πεδιάδας
Spider-Man 2 (βιντεοπαιχνίδι, 2023)

Το ***Marvel's Spider-Man 2*** είναι παιχνίδι δράσης-περιπέτειας που αναπτύχθηκε από την Insomniac Games και εκδόθηκε από την Sony Interactive Entertainment. Βασίζεται στον χαρακτήρα των Marvel Comics Spider-Man, και είναι το τρίτο μέρος της σειράς ''Marvel's Spider-Man'', ως συνέχεια των ''Marvel's'' ''Spider-Man'' (2018) και *[[Spider-Man: Miles Morales|Marvel's Spider-Man: Miles Morales]]* (2020).

Συζητήσεις σχετικά με μια κανονική συνέχεια του *Marvel's Spider-Man* ξεκίνησαν κατά την διάρκεια της ανάπτυξης του παιχνιδιού. Το παιχνίδι ανακοινώθηκε επίσημα τον Σεπτέμβριο του 2021, με τους Γιούρι Λόουενθαλ, Νάτζι Τζέτερ, και Λόρα Μπέιλι επιστρέφουν στους ρόλους τους από τα προηγούμενα παιχνίδια σε πρωταγωνιστικούς ρόλους, ενώ οι Τζιμ Πίρι και Τόνι Τοντ πρωταγωνιστούν ως Κρέιβεν ο Κυνηγός και Venom, αντίστοιχα.

Το *Marvel's Spider-Man 2* κυκλοφόρησε στο PlayStation 5 στις 20 Οκτωβρίου του 2023 και στο PC (Steam και Epic Games) στις 30 Ιανουαρίου του 2025.

## Μέλλον

### Spin-off
Τον Οκτώβριο του 2023, ο σκηνοθέτης αφήγησης Τζον Πακέτ και η Insomniac συζήτησαν το ενδεχόμενο ενός spin-off παιχνιδιού που βασίζεται στον Venom, μετά από την εμφάνιση του χαρακτήρα στο *Spider-Man 2*. Ένα αυτόνομο παιχνίδι Venom με τίτλο *Marvel's Venom: Lethal Protector* διέρρευσε τον Δεκέμβριο του 2023, με ημερομηνία κυκλοφορίας το 2025.

### Συνέχεια
Τον Σεπτέμβριο του 2023, λίγο πριν την κυκλοφορία του *Marvel's Spider-Man 2*, ο σκηνοθέτης αφήγησης Μπεν Άρφμαν αντιμετώπισε την πιθανότητα μελλοντικών παιχνιδιών. Τον Οκτώβριο, ο δημιουργικός σκηνοθέτης Μπράιαν Ίνθιαρ είπε πως ένα πιθανό τρίτο παιχνίδι θα ήταν επικό, συγκρίνοντας τις ιστορίες των *Spider-Man* και *Spider-Man: Miles Morales* με την ταινία του Κινηματογραφικό Σύμπαν της Marvel *[[Iron Man (ταινία, 2008)|Iron Man]]* (2008) και την ιστορία του *Spider-Man 2* με το *[[Captain America: Εμφύλιος Πόλεμος]]* (2016). Οι σεναριογράφοι του δεύτερου παιχνιδιού, Μπέντζαμιν Άρφμαν και Μπρίτνεϊ Μόρις αργότερα επιβεβαίωσαν πως ο Μάιλς θα ήταν ο βασικός Spider-Man από εκεί και πέρα. Τον Δεκέμβριο του 2023 διέρρευσαν στο διαδίκτυο στοιχεία για τα μελλοντικά παιχνίδια της Insomniac, περιλαμβάνοντας το *Marvel's Spider-Man 3*, το οποίο είναι προγραμματισμένο να κυκλοφορήσει το 2028, αν και υπάρχει πιθανότητα να χωριστεί σε δύο μέρη, το ένα το 2027 και το άλλο το 2028.

## Παραπομπές


## Εξωτερικοί σύνδεσμοι

* 
*  στο Insomniac Games
* ''Spider-Man 2'' στο Marvel.com

Κατηγορία:Marvel's Spider-Man
Κατηγορία:Βιντεοπαιχνίδια ανοικτού κόσμου
Κατηγορία:Βιντεοπαιχνίδια του PlayStation 5
Κατηγορία:Βιντεοπαιχνίδια της Sony Interactive Entertainment
Κατηγορία:Βιντεοπαιχνίδια βασισμένα σε κόμικς της Marvel
Κατηγορία:Βιντεοπαιχνίδια ανεπτυγμένα στις Ηνωμένες Πολιτείες
Κατηγορία:Βιντεοπαιχνίδια τοποθετημένα στη Νέα Υόρκη
Κοινότητα Νιπιδιτού

Η **Κοινότητα Νιπιδιτού** είναι κοινότητα του Δήμου Μινώα Πεδιάδας στην Περιφερειακή Ενότητα Ηρακλείου της Κρήτης, η οποία συστάθηκε το 1926 με το ΦΕΚ 125Α - 07/04/1926 με την απόσπαση του οικισμού Νιπιδιτός από την Κοινότητα Παναγίας Πεδιάδος και τον ορισμό του ως έδρα της. Εκτός από την έδρα της περιλαμβάνει και τον οικισμό Ρουσσοχώρια. Η απογραφή του 2011 αναφέρει:

* Νιπιδιτός, ο (306)
* Ρουσσοχώρια, τα (242)

Συνολικά έχει 548 κατοίκους και εκπροσωπείται από τριμελές συμβούλιο με επικεφαλής τον πρόεδρο κ. Αγησίλαο Μαρκόπουλο.

## Πληθυσμός

## Κοινοτάρχες
Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:

## Παραπομπές


Κατηγορία:Δήμος Μινώα Πεδιάδας
Ελλήνιον (Ναύκρατις)

**Ελλήνιο** (Αρχαία Ελληνικά :  )  ήταν ένας αρχαίος ελληνικός ναός   στη Ναυκράτιδα ( Αίγυπτος ), που ιδρύθηκε από τις πόλεις Ρόδος, Κνίδος, Αλικαρνασσός, Φασέλης, Χίος, Τέος, Φώκαια, Κλαζομενές  και Μυτιλήνη  κατά τη βασιλεία του Άμαση Β΄ (6ος αιώνας π.Χ.).

Το Ελλήνιο ήταν ένας ναός αφιερωμένος  το οποίο είναι εμφανές και από τα διαφορα κεραμικά που βρέθηκαν στο σημείο του ναού, όπου κυριαρχούν τα ευρήματα μορφών από τερακότα, κατά κύριο λόγο, προτόμες.

ὁ φαραών Ἄμασις καὶ φίλος τῶν Ἑλλήνων ἦν καὶ πολλὰ αὐτοῖς εὖ πεποίηκε. τοῖς δὲ εἰς Αἴγυπτον ἐλθοῦσιν ἐδωρήσατο Ναυκράτιν, ὅπως ἐνταῦθα κατοικήσωσιν. τοῖς δὲ μὴ βουλομένοις ἐνταῦθα οἰκεῖν ἀλλὰ τῇ ναυτικῇ ἐμπορίᾳ προσέχειν, ἔδωκε χώρας, ἵνα ἐκεῖ ἱερὰ καὶ νεώσοικους θεοῖς ἀναστήσωσιν. τῶν δὲ τούτων μεγίστην καὶ λαμπροτάτην καὶ λεγομένην Ἑλλήνιον κοινῇ ταῖς κατωκισμέναις πόλεσιν ἀνεστήσατο· τῶν μὲν Ἰωνίων τάς τε Χῖον καὶ Τέων καὶ Φώκειαν καὶ Κλαζομενάς, τῶν δὲ Ῥοδίων τὴν Κνίδον καὶ Ῥόδον καὶ Ἁλικαρνασσὸν καὶ Φασηλίδα, τῶν δὲ Αἰολέων μόνην Μυτιλήνην.                                       

Ηροδότου, Ιστορίαι Β΄178

Ο Φαραώ Άμασης ήταν και φίλος των Ελλήνων και τους έκανε πολύ καλό. Σε όσους ήρθαν στην Αίγυπτο έδωσε την Ναυκράτη να κατοικήσουν σε αυτήν. Σε όσους δεν ήθελαν να ζήσουν εκεί, αλλά να αφοσιωθούν στο θαλάσσιο εμπόριο, τους έδωσε χωράφια για να χτίσουν βωμούς και ιερούς περιβόλους για τους θεούς. Ο μεγαλύτερος από αυτούς, ο πιο διάσημός και επώνυμος [ναός], το λεγόμενο Ελλήνιο, ανεγέρθηκε από κοινού από τις εξής πόλεις: της Ιωνίας, Χίος, Τέος, Φώκαια και Κλαζομένες. Μεταξύ των Ροδίων, η Κνίδος, η Ρόδος, η Αλικαρνασσός και η Φασηλίδα. από τους Αιολείς μόνο η Μυτιλήνη.

## Παραπομπές


Κατηγορία:Αρχαϊκή εποχή
Σκωρία

μικρογραφία|Σκωρία
Η **σκωρία** είναι ένας ηφαιστειακός βράχος με υψηλή φυσαλιδώδη μορφή , σκουρόχρωμου χρώματος που μπορεί να περιέχει κρυστάλλους (φαινοκρύστες ) ή και όχι . Είναι τυπικά σκούρο χρώματος (γενικά σκούρο καφέ, μαύρο ή μωβ-κόκκινο). Η σκωρία είναι σχετικά χαμηλή σε πυκνότητα ως αποτέλεσμα των πολυάριθμων μακροσκοπικών ελλειψοειδών κυστιδίων της, αλλά σε αντίθεση με την ελαφρόπετρα , όλες οι σκωρίες έχουν ειδικό βάρος μεγαλύτερο από 1 και βυθίζονται στο νερό. Οι οπές ή τα κυστίδια σχηματίζονται όταν αέρια που διαλύθηκαν στο μάγμα βγαίνει από το διάλυμα καθώς εκρήγνυται, δημιουργώντας φυσαλίδες στο λιωμένο βράχο, μερικές από τις οποίες παγώνουν στη θέση τους καθώς ο βράχος κρυώνει και στερεοποιείται. Η σκωρία μπορεί να σχηματιστεί ως μέρος μιας ροής λάβας, συνήθως κοντά στην επιφάνειά της ή ως αποσπασματική εκτίναξη (λάπιλες, μπλοκ και βόμβες), για παράδειγμα στις ηφαιστειακές εκρήξεις βορείως της Σικελίας στο νησί Στρόμπολι, οι οποίες σχηματίζουν κώνους σκωρίας με απότομες πλευρές. Η χημική ανάλυση της σκωρίας που βρέθηκε στην Υεμένη έδειξε ότι αποτελούνταν κυρίως από ηφαιστειακό γυαλί με λίγους ζεόλιθους (π.χ. κλινο-πτιλόλιθος).  Οι περισσότερες σκωρίες αποτελούνται από υαλώδη θραύσματα και μπορεί να περιέχουν φαινοκρυστάλλους . Η λέξη *scoria* προέρχεται από την ελληνική σκωρία.

Η σκωρία διαφέρει από την ελαφρόπετρα , ένα άλλο φυσαλιδώδες ηφαιστειακό πέτρωμα, στο ότι έχει μεγαλύτερα κυστίδια και παχύτερα τοιχώματα κυστιδίων, και ως εκ τούτου είναι πιο πυκνό. Η διαφορά είναι πιθανότατα το αποτέλεσμα του χαμηλότερου ιξώδους του μάγματος, που επιτρέπει την ταχεία διάχυση των πτητικών, την ανάπτυξη φυσαλίδων, τη συνένωση και τη διάρρηξη.

Καθώς το αυξανόμενο μάγμα συναντά χαμηλότερες πιέσεις, τα διαλυμένα αέρια μπορούν να διαλυθούν και να σχηματίσουν κυστίδια. Μερικά παγιδεύονται όταν το μάγμα ψύχεται και στερεοποιείται. Τα κυστίδια είναι συνήθως μικρά, σφαιροειδή και δεν προσκρούουν το ένα πάνω στο άλλο. Αντίθετα ανοίγουν το ένα μέσα στο άλλο με μικρή παραμόρφωση.

Οι ηφαιστειογενείς κώνοι της σκωρίας μπορούν να μείνουν πίσω μετά από εκρήξεις, σχηματίζοντας συνήθως βουνά με κρατήρα στην κορυφή. Ένα παράδειγμα είναι το Maungarei στο Auckland της Νέας Ζηλανδίας , το οποίο όπως και το Te Tatua-a-Riukiuta στα νότια της ίδιας πόλης έχει εξορυχθεί εκτενώς. Το Quincan, μια μοναδική μορφή σκωρίας, εξορύσσεται στο όρος Quincan στο Άπω Βόρειο Κουίνσλαντ της Αυστραλίας .

Η σκωρία έχει πολλά χρήσιμα χαρακτηριστικά που επηρεάζουν τον τρόπο χρήσης της. Είναι κάπως πορώδης, έχει μεγάλη επιφάνεια και αντοχή για το βάρος της και συχνά έχει εντυπωσιακά χρώματα. Κατά συνέπεια, χρησιμοποιείται συχνά σε εργασίες εξωραϊσμού και αποχέτευσης.  Χρησιμοποιείται επίσης συνήθως σε ψησταριές μπάρμπεκιου αερίου.

Η σκωρία μπορεί να χρησιμοποιηθεί για μόνωση υψηλής θερμοκρασίας. Χρησιμοποιείται επίσης σε πετρελαιοπηγές για τον περιορισμό των προβλημάτων λάσπης που προκύπτουν από την κυκλοφορία βαρέων φορτηγών.
Μιχαήλ ο Βουρλιώτης

Ο **Μιχαήλ ο Βουρλιώτης** († 1771 ή 1772) είναι νεομάρτυρας της Ορθόδοξης Εκκλησίας που εκτελέστηκε στα τέλη του 18ου αιώνα από τους Οθωμανούς.

## Βιογραφία
Σύμφωνα με τα διαθέσιμα στοιχεία, ο Μιχαήλ γεννήθηκε στα Βουρλά της Οθωμανικής Αυτοκρατορίας και αργότερα μετέβη στη γειτονική Σμύρνη, όπου αρχικά εργαζόταν ως γανωματής. Σε νεαρή ηλικία εξισλαμίστηκε μετά από παραινέσεις ενός μουσουλμάνου ιδιοκτήτη καφενείου, ο οποίος επιπλέον τον προσέλαβε στην επιχείρησή του. Ωστόσο αργότερα ο Μιχαήλ μετάνιωσε και επέστρεψε φανερά στον χριστιανισμό κατά τη γιορτή της Ανάστασης, γεγονός που οδήγησε στη σύλληψή του από τις αρχές, καθώς θεωρήθηκε αυτομάτως αποστάτης του Ισλάμ. 

Στη διάρκεια της φυλάκισης και των ανακρίσεων επέμεινε στην απόφασή του, με επακόλουθο την καταδίκη του σε θάνατο και την εκτέλεσή του δια αποκεφαλισμού. Κατόπιν η σορός του πετάχτηκε στη θάλασσα και ξεβράστηκε σε ακτή από όπου περισυνελέγη από χριστιανούς οι οποίοι τον έθαψαν στην εκκλησία της Αγίας Φωτεινής. Αναφέρεται ως ένας από τους έξι συνολικά νεομάρτυρες που εκτελέστηκαν στη Σμύρνη τη χρονική περίοδο από τη δεκαετία του 1760 μέχρι και τις παραμονές της Ελληνικής Επανάστασης. Η μνήμη του τιμάται από την Ορθόδοξη Εκκλησία την 16η Απριλίου.

## Παραπομπές

Κατηγορία:Νεομάρτυρες
Κατηγορία:Χριστιανοί μάρτυρες του 19ου αιώνα
Κατηγορία:Άγιοι της Ορθόδοξης Εκκλησίας

Κατηγορία:Μικρασιατικός Ελληνισμός
Ford Rhein

Το **Ford Rhein** (τύπος G398TS) είναι ένα μοντέλο φορτηγού που η Ford Γερμανίας παρήγαγε μαζί με το μικρότερο αδελφικό της μοντέλο Ford Ruhr μεταξύ 1948 και 1955.

Το νέο φορτηγό ήρθε ως ένας εκσυγχρονισμός του Ford V8-51 και πρόσφερε μόνο μερικές αλλαγές σε αυτό, όπως μεγαλύτερους προβολείς. Είχε κινητήρα βενζίνης V8 με κυβισμό 3924&nbsp;cm³, ο οποίος αρχικά παρήγαγε 90 PS (66&nbsp;kW) και αυξήθηκε κατά 5 PS σε 95 PS (70&nbsp;kW) από το 1949. Η ισχύς του κινητήρα μεταβιβαζόταν στους πίσω τροχούς μέσω ενός κιβωτίου τεσσάρων ή πέντε ταχυτήτων. Η τετρακίνηση ήταν επίσης διαθέσιμη κατόπιν αιτήματος.

Τα φορτηγά παραδίδονταν συνήθως από το εργοστάσιο με μια εξ ολοκλήρου ατσάλινη καμπίνα οδηγού σε γκρι χρώμα και μια πλατφόρμα καρότσας. Το μεταξόνιο ήταν 4013&nbsp;mm, το ωφέλιμο φορτίο 3000 κιλά. Από το 1949, ωστόσο, υπήρχαν επίσης δύο χαμηλού δαπέδου σασί για λεωφορεία και ειδικά αμαξώματα με εκτεταμένο μεταξόνιο και πλαίσιο μπροστινού συνδέσμου με κινητήρα ενσωματωμένο στο πίσω μέρος. Οι εξωτερικές εταιρίες παραγωγής αμαξωμάτων Drauz και NWF κατασκεύασαν λεωφορεία με έως και 25 θέσεις και 33 θέσεις στάσης στο σασί αυτών των φορτηγών Rhein.

Ενώ η χρήση βενζινοκινητήρων αρχικά αποδείχθηκε πλεονέκτημα, επειδή μπορούσαν επίσης να εξοπλιστούν με αεριοποιητές ξύλου για την αντιμετώπιση της έλλειψης βενζίνης, αυτά τα μοντέλα αργότερα δυσκολεύτηκαν να επικρατήσουν έναντι των ανταγωνιστών με κινητήρες ντίζελ λόγω της υψηλής κατανάλωσης βενζίνης. Ως εκ τούτου, από τον Ιανουάριο του 1951, η Ford πρόσφερε επίσης εξακύλινδρους τετράχρονους κινητήρες ντίζελ από την Kämper ή την Hercules με κυβισμό 4080&nbsp;cm³ και 94 ίππους (69&nbsp;kW). Οι κινητήρες κατασκευάστηκαν με άδεια για τη Ford από την Knorr στο Μόναχο . Ωστόσο, ο κινητήρας αποδείχθηκε πολύ εύθραυστος και η απόδοσή του μειώθηκε σύντομα στους 85 ίππους (62,5&nbsp;kW), αν και με μικρή επιτυχία: η αξιοπιστία του ελάχιστα αυξήθηκε.

Οι διάδοχοι, τα FK 2500 έως FK 4500, ήταν εξοπλισμένα με δίχρονους κινητήρες ντίζελ και χρησιμοποίησαν την ίδια μηχανή και σασί, μέχρι το τέλος της παραγωγής το 1961.

## Παραπομπές



Κατηγορία:Γερμανικά αυτοκίνητα
Κατηγορία:Αμερικανικά αυτοκίνητα
Κατηγορία:Επαγγελματικά αυτοκίνητα
Κατηγορία:Φορτηγό βαν
Rhein
Κοινότητα Καραβάδου

Η **Κοινότητα Καραβάδου** είναι κοινότητα του Δήμου Μινώα Πεδιάδας στην Περιφερειακή Ενότητα Ηρακλείου της Κρήτης, η οποία συστάθηκε το 1931 με το ΦΕΚ 10Α - 17/01/1931 με την απόσπαση του οικισμού Καραβάδος από την Κοινότητα Μάρθας και τον ορισμό του ως έδρα της. Περιλαμβάνοντας μόνον την έδρα της, έχει 299 κατοίκους, σύμφωνα με την απογραφή του 2011 και εκπροσωπείται από τριμελές συμβούλιο.

## Πληθυσμός

## Κοινοτάρχες
Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:

## Παραπομπές


Κατηγορία:Δήμος Μινώα Πεδιάδας
Φιλελεύθερη–Εθνική Συμμαχία

Η **Φιλελεύθερη–Εθνική Συμμαχία** (), κοινώς γνωστή ως **Κοαλίσιον** (), είναι μια κεντροδεξιά συμμαχία δύο μεγάλων συντηρητικών κομμάτων στην Αυστραλία: το Φιλελεύθερο Κόμμα και το Εθνικό Κόμμα. 

Αυτά τα δύο κόμματα σχηματίζουν τη συμμαχία τόσο στην κυβέρνηση όσο και στην αντιπολίτευση σε ομοσπονδιακό επίπεδο και σε ορισμένες πολιτείες. Είναι μια επίσημη συμμαχία σε κρατικό επίπεδο στη Νέα Νότια Ουαλία και τη Βικτώρια, ενώ είναι άτυπη στη Δυτική Αυστραλία και ανύπαρκτη στη Νότια Αυστραλία, την Τασμανία και την Επικράτεια Αυστραλιανής Πρωτεύουσας. Στο Κουίνσλαντ, τα δύο κόμματα συγχωνεύθηκαν το 2008 για να γίνουν το Φιλελεύθερο Εθνικό Κόμμα, ενώ στη Βόρεια Επικράτεια τα δύο κόμματα υπήρξαν μόνο ως Φιλελεύθερο Κόμμα Χώρας.

Όταν ο Συνασπισμός σχηματίζει κυβέρνηση ομοσπονδιακά, ο αρχηγός του Φιλελεύθερου Κόμματος γίνεται Πρωθυπουργός, ενώ ο ηγέτης του Εθνικού Κόμματος γίνεται Αντιπρόεδρος της Κυβέρνησης.

Ο σημερινός ομοσπονδιακός ηγέτης της Συμμαχίας είναι ο Πίτερ Ντάτον, ο οποίος είναι ο ηγέτης του Φιλελεύθερου Κόμματος και του Αρχηγού της Αντιπολίτευσης, και ο Αναπληρωτής Αρχηγός είναι ο Ντέιβιντ Λίτλπρουντ, ο οποίος είναι ο ηγέτης του Εθνικού Κόμματος.

## Παραπομπές

Κατηγορία:Πολιτικά κόμματα στην Αυστραλία
Δέσποινα Γεωργιάδου

Η **Δέσποινα Γεωργιάδου** (Μαρούσι Αττικής, 22 Ιουνίου 1991) είναι ελληνίδα αριστερόχειρας ξιφομάχος στο αγώνισμα της σπάθης. Μεταξύ άλλων, έχει κατακτήσει αργυρό και χάλκινο μετάλλιο σε Παγκόσμια Πρωταθλήματα Ξιφασκίας, χρυσά μετάλλια σε Γκραν Πρι, Παγκόσμια Κύπελλα, και Πανελλήνιο Πρωτάθλημα και έχει φτάσει έως και στο Νο 2 της Παγκόσμιας Κατάταξης στην σπάθη γυναικών, την υψηλότερη θέση που έχει πάρει ποτέ Έλληνας ή Ελληνίδα ξιφομάχος. 

Συμμετέχει επίσης στην εθνική ομάδα σπάθης γυναικών, με την οποία έχει λάβει την 6η θέση σε Παγκόσμιο Κύπελλο Ομάδων, την καλύτερη θέση που έχει πάρει ποτέ ελληνική ομάδα σε αντίστοιχη διοργάνωση, και την 7η θέση στους 3ους Ευρωπαϊκούς Αγώνες. 

Σε συλλογικό επίπεδο είναι αθλήτρια του Παναθηναϊκού. 

## Μετάλλια

### Παγκόσμιο Πρωτάθλημα

### Γκραν Πρι

### Παγκόσμιο Κύπελλο

### Μεσογειακοί Αγώνες

### Satellite

### Πανελλήνιο Πρωτάθλημα

## Πηγές
GEORGIADOU Despina, ιστότοπος Παγκόσμιας Ομοσπονδίας Ξιφασκίας (FIE)

## Παραπομπές


Κατηγορία:Ελληνίδες αθλήτριες της ξιφασκίας
Φιλελεύθερο Κόμμα Αυστραλίας

250px|right|thumb|Το λογότυπο του Φιλελεύθερο Κόμματος.
Το **Φιλελεύθερο Κόμμα της Αυστραλίας** (), κοινώς γνωστοί ως **οι Φιλελεύθεροι** (; επίσης συντομεύτηκε σε ), είναι ένα κεντροδεξιό συντηρητικό κόμμα στην Αυστραλία. Είναι ένα από τα δύο μεγάλα κόμματα στην Αυστραλία, το άλλο είναι το κεντροαριστερό Εργατικό Κόμμα. Ιδρύθηκε από τον Σερ Ρόμπερτ Μένζις το 1944 ως διάδοχος του Κόμματος της Ενωμένης Αυστραλίας, και έκτοτε έγινε το πιο επιτυχημένο εκλογικά πολιτικό κόμμα στην ιστορία της Αυστραλίας.

Σχηματίζει τη Συμμαχία με το Εθνικό Κόμμα. Το Φιλελεύθερο Κόμμα βρίσκεται στην αντιπολίτευση ομοσπονδιακά και σε κάθε ηπειρωτική πολιτεία και επικράτεια; καθώς το κόμμα σχηματίζει κυβέρνηση μόνο στην Τασμανία.

Το κόμμα εμμένει στον φιλελεύθερο συντηρητισμό με μια ιδεολογία που βασίζεται στις ιδέες του Μένζις.

Ο σημερινός ομοσπονδιακός ηγέτης του Φιλελεύθερου Κόμματος είναι ο Πίτερ Ντάτον (ο οποίος είναι ο Αρχηγός της Αντιπολίτευσης), ενώ ο σημερινός ομοσπονδιακός αναπληρωτής αρχηγός είναι η Σούζαν Λι (η οποία είναι η Αναπληρωτής Αρχηγός της Αντιπολίτευσης). Οι δύο μακροβιότεροι Πρωθυπουργόί της Αυστραλίας, ο Μένζις και ο Τζον Χάουαρντ, ήταν και οι δύο από το Φιλελεύθερο Κόμμα.

## Παραπομπές


Κατηγορία:Πολιτικά κόμματα στην Αυστραλία
Εθνικό Κόμμα Αυστραλίας

250px|right|thumb|Το λογότυπο του Εθνικού Κόμματος.
Το **Εθνικό Κόμμα της Αυστραλίας** (), κοινώς γνωστοί ως **οι Εθνικοί** (, επίσης συντομεύτηκε σε ), είναι ένα κεντροδεξιό πολιτικό κόμμα στην Αυστραλία που εκπροσωπεί περιφερειακά και αγροτικά συμφέροντα. Ιδρύθηκε το 1920 ως **Αυστραλιανό Κόμμα Χωρών** () και στη συνέχεια άλλαξε το όνομά του σε **Εθνικό Κόμμα Χωρών** () το 1975 και στο σημερινό του όνομα το 1982.

Το Εθνικό Κόμμα σχηματίζει τη Συμμαχία με το Κόμμα Φιλελευθέρων.

Ο σημερινός ομοσπονδιακός ηγέτης του Εθνικού Κόμματος είναι ο Ντέιβιντ Λίτλπρουντ, ενώ ο σημερινός ομοσπονδιακός αναπληρωτής αρχηγός είναι ο Περιν Ντέιβι.

## Παραπομπές


Κατηγορία:Πολιτικά κόμματα στην Αυστραλία
Ο Στοιχειωμένος Πύργος (ταινία, 2003)

***Ο Στοιχειωμένος Πύργος*** (πρωτότυπος αγγλικός τίτλος: *The Haunted Mansion*) είναι Αμερικανική υπερφυσική κωμική ταινία τρόμου του 2003 σε σκηνοθεσία από τον Ρομπ Μίνκοφ από σενάριο του Ντέιβιντ Μπέρενμπαουμ, βασισμένη στην ομώνυμη ατραξιόν του Γουώλτ Ντίσνεϋ. Πρωταγωνιστούν οι Έντι Μέρφι, Τέρενς Σταμπ, Γουάλας Σον, Μάρσα Τόμασον, και Τζένιφερ Τίλι.

Η ταινία κυκλοφόρησε κινηματογραφικά στις Ηνωμένες Πολιτείες Αμερικής στις 26 Νοεμβρίου του 2003, από την Buena Vista Pictures Distribution. Έλαβε υψηλά αρνητικά σχόλια από τους κριτικούς αλλά ήταν εισπρακτική επιτυχία, εισπράττοντας $182.3 εκατομμύρια απέναντι από έναν προϋπολογισμό $90 εκατομμυρίων. Ένα reboot κυκλοφόρησε στις 28 Ιουλίου του 2023.

## Παραπομπές


## Εξωτερικοί σύνδεσμοι
* 
*

Κατηγορία:Ταινίες του 2003
Κατηγορία:Αμερικανικές κωμικές ταινίες τρόμου
Κατηγορία:Ταινίες παραγωγής Walt Disney Pictures
Κατηγορία:Αμερικανικές ταινίες μαύρης κωμωδίας
Κατηγορία:Κατάρες στις ταινίες
Κατηγορία:Αμερικανικές υπερφυσικές ταινίες τρόμου
Κατηγορία:Αμερικανικές ταινίες της δεκαετίας 2000
Κατηγορία:Αγγλόφωνες ταινίες
Κατηγορία:Ταινίες σε παραγωγή Ντον Χαν
Στοιχειωμένο Αρχοντικό (ταινία, 2023)

Το ***Στοιχειωμένο Αρχοντικό*** (πρωτότυπος αγγλικός τίτλος: *Haunted Mansion*) είναι Αμερικανική υπερφυσική κωμική ταινία τρόμου του 2023 σε σκηνοθεσία από τον Τζάστιν Σιμίν από σενάριο της Κέιτι Ντίπολντ. Πρωταγωνιστούν οι Κιθ Στάνφιλντ, Τίφανι Χάντις, Όουεν Γουίλσον, Ντάνι Ντε Βίτο, Ροζάριο Ντόσον, Νταν Λέβι, Τζέιμι Λι Κέρτις, και Τζάρεντ Λέτο. Είναι η δεύτερη κινηματογραφική προσαρμογή της ομώνυμης ατραξιόν, μετά από αυτήν του 2003.

Το *Στοιχειωμένο Αρχοντικό* έκανε πρεμιέρα στην Disneyland στις 15 Ιουλίου του 2023 και κυκλοφόρησε κινηματογραφικά στις Ηνωμένες Πολιτείες Αμερικής στις 28 Ιουλίου από την Walt Disney Studios Motion Pictures. Η ταινία έλαβε αρνητικά σχόλια από τους κριτικούς.

## Παραπομπές


## Εξωτερικοί σύνδεσμοι

* 
* 

Κατηγορία:Ταινίες του 2023
Κατηγορία:Αμερικανικές κωμικές ταινίες τρόμου
Κατηγορία:Αμερικανικές υπερφυσικές ταινίες τρόμου
Κατηγορία:Ταινίες σε παραγωγή Νταν Λιν
Κατηγορία:Ταινίες γυρισμένες στην Ατλάντα
Κατηγορία:Ταινίες γυρισμένες στη Νέα Ορλεάνη
Κατηγορία:Ταινίες παραγωγής Walt Disney Pictures
Κατηγορία:Ταινίες γυρισμένες στα Trilith Studios
Κατηγορία:Ταινίες 4DX
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2020